امانة لو تمكن بي الظما لا تسقي عروقي
وش اللي منك يرجى دام ضاعت فيك هقواتي
سحابك يمطر لغيري وتدري يبست عذوقي
على وعد الوصل منك مشت للدرب خطواتي
امانة لامتلا صدرك هموم اتذكر حقوقي
مصيبة من عرفتك صارت احلامي معاناتي
قدرت اقوى السكوت ولا قدرت اقوى منطوقي
وطويت من العتاب احلى كلامي وانفعالاتي
تموت اللهفه بثغر الجنون وينقتل شوقي
وتضيع أصدق معاني أنتظرها تصدق وتاتي
أمانه لو ذبل حلم الغلا في نبض معلوقي
تجاهل صرختي وأرحل ولا تسمع مناداتي
أمانه يا البعيد أنسى دموع عذبت موقي
نسيتك وأنسكب نسيان طيفك وسط دمعاتي
أمانه لو تمكن بي الظما لا تسقي عروقي
تعودت الغياب وطاب منك جرح مأساتي